
HOTĂRÂRE  NR. 28/2026
             privind desființarea Serviciului Public de Salubrizare – Vulcan
           Consiliul Local al Municipiului Vulcan, întrunit în ședința extraordinară din data de 03.03.2026,
         Analizând Proiectul de hotărâre nr.18/1/14/30.01.2026 și Referatul de aprobare                                           nr. 18/1/15/30.01.2026 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind desființarea Serviciului Public de Salubrizare – Vulcan;

       Având în vedere Raportul nr.27/1/16/23.02.2026 al Serviciului ADPP din cadrul aparatului de specialitate al Primarului municipiului  Vulcan,
           În baza avizului Comisiei de specialitate „Juridică și de disciplină” înregistrat sub                                        nr. 31/1/17/03.03.2026, Comisiei de specialitate „Activități Economico-financiare și Agricultură” înregistrat sub nr.33/1/17/03.03.2026  Comisiei de specialitate „ Învăţământ, sănătate   şi familie, muncă şi protecţie socială ” înregistrat sub   nr. 32/1/17/03.03.2026 a  Consiliului local Vulcan ,
          Având în vedere:
· Hotărârea Consiliului Local nr. 146/20019 privind înființarea Serviciului Public de Salubrizare Vulcan
· Hotărârea Consiliului Local nr. 29 /2024 privind modificarea tarifelor pentru serviciile practicate de către Serviciul Public de Salubrizare – Vulcan privind modificarea tarifelor pentru serviciile practicate de către Serviciul Public de Salubrizare – Vulcan 

· Hotărârea Consiliului Local nr. 5/2024 privind stabilirea salariilor de bază pentru personalul contractual din cadrul Serviciului Public de Salubrizare – Vulcan din subordinea Consiliului Local Vulcan, începând cu data de 01.02.2024

· Hotărârea Consiliului Local nr. 3/2024 privind utilizarea excedentului bugetului înregistrat de Serviciul Public de Salubrizare-Vulcan în anul financiar 2024 pentru finanțarea secțiunii de funcționare

· Hotărârea Consiliului Local nr. 36/2021 pentru modificarea regulamentului de organizare și funcţionare al serviciului public de salubrizare – Vulcan aprobat prin hotărârea consiliului local nr. 146/2019 privind înființarea serviciului public de salubrizare – Vulcan

· Hotărârea Consiliului Local nr. 3/2026 privind aprobarea acoperirii definitive a deficitului bugetar pentru anul 2025 și aprobarea utilizării excedentului bugetului  înregistrat de Serviciul Public de Salubrizare-Vulcan rezultat la încheierea exercițiului bugetar 2025  pentru finanțarea sectiunii de functionare pentru anul 2026

· Hotărârea Consiliului Local nr. 3/2025 privind utilizarea excedentului bugetului  înregistrat de Serviciul Public de Salubrizare-Vulcan rezultat la încheierea exercițiului bugetar 2024  pentru finanțarea secțiunii de dezvoltare și a sectiunii de functionare pentru anul 2025

Luând în considerare următoarele prevederi legislative: 

- art. 595-596 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;  

- art. 7 din  Legea 52/2003 privind transparenţa decizională în administraţia publică - Republicată

- Legea nr. 287/2009, cu modificările și completarile ulterioare.

- Legea nr. 53/2003 privind Codul Muncii, republicat, cu modificările și completările ulterioare; 

- Legea nr. 153/2017 privind salarizarea personalului plătit din fonduri publice, cu modificările și completările ulterioare; 
- Legea contabilității nr. 82/1991, republicată, cu modificările și completările ulterioare; 

- Legea 273/2006 privind finanțele publice locale, cu modificările și completările ulterioare; 

În temeiul art.129 alin.(2) lit.a), d), art. 139, art. 243 alin. 1 lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

HOTĂRĂȘTE:
Art. 1: Începând cu data de 30.06.2026 Serviciul Public de Salubrizare – Vulcan, serviciu cu personalitate juridică aflata în subordinea Consiliului Local al Municipiului Vulcan își încetează activitatea și se desființează. 

Art. 2: (1) În aplicarea prevederilor art. 1, Șeful Serviciului Public de Salubrizare – Vulcan, în calitate de angajator, va îndeplini procedurile legale privind încetarea raporturilor de muncă ale salariaților, cu respectarea prevederilor legislative incidente din Legea nr. 53/2003.
(2) Primarul Municipiului Vulcan va emite dispoziție pentru încetarea raportului de muncă al Șefului Serviciului Public de Salubrizare – Vulcan, instituție desființată conform art. 1. 

Art. 3: (1) Șeful Serviciul Public de Salubrizare – Vulcan, în calitate de ordonator terțiar de credite, va asigura îndeplinirea următoarelor măsuri: 

1. efectuarea inventarierii elementelor de activ și de pasiv, precum și înregistrarea acestora, potrivit reglementărilor contabile aplicabile; 

2. efectuarea operațiunilor privind denunțarea/încetarea de drept a tuturor angajamentelor legale în vigoare; 

3. efectuarea operațiunilor de lichidare și radiere fiscală a instituției; 

4. întocmirea situațiilor financiare de închidere a exercițiului financiar; 

5. predarea către compartimentele responsabile din cadrul aparatului de specialitate al Primarului Municipiului Vulcan a elementelor de activ și pasiv din bilanțul contabil încheiat la data desființării; 

6. arhivarea și predarea către compartimentele responsabile din cadrul aparatului de specialitate al Primarului Municipiului Vulcan a tuturor documentelor existente în cadrul instituției, pe bază de Protocol de predare – primire; 

(2) Patrimoniul Serviciul Public de Salubrizare – Vulcan se preia pe bază de protocol de către  Serviciul Administrarea domeniului Public si Privat al municipiului Vulcan.
(3) Ordonatorul terțiar de credite reprezentat de Șeful Serviciului Public de Salubrizare, are obligația de a depune la ordonatorul principal de credite situațiile financiare aferente lunii mai 2026. 

(4) După îndeplinirea obligațiilor prevăzute la art. 3 alin. 1, creditele bugetare rămase neutilizate vor fi retrase prin rectificare bugetară. 

(5) Arhiva Serviciul Public de Salubrizare – Vulcan se preia pe bază de protocol de către Serviciul APL -juridic - Compartimentul Arhivă din cadrul Primăriei MunicipiuluiVulcan. 

Art. 4: (1) Procedurile legale aflate în derulare la nivelul Serviciului Public de Salubrizare – Vulcan precum și drepturile și obligațiile contractuale neexecutate ale Serviciului Public de Salubrizare – Vulcan, vor fi preluate de Municipiul Vulcan, care se subrogă în toate drepturile și obligațiile Serviciului Public de Salubrizare – Vulcan. 

(2) Actele îndeplinite anterior rămân valabile. 

(3) În cazul litigiilor Serviciului Public de Salubrizare – Vulcan, aflate în derulare, indiferent de faza de judecată, Municipiul Vulcan se subrogă în toate drepturile și obligațiile Serviciului Public de Salubrizare – Vulcan și dobândește calitatea procesuală a acestuia la expirarea termenului prevăzut la art. 1 din prezenta hotărâre. 
Art.5: Se împuternicește Primarul Municipiului Vulcan să numească, prin dispoziție, persoana responsabilă cu radierea înregistrării fiscale a Serviciul Public de Salubrizare – Vulcan, dacă aceasta nu a fost realizată conform art. 3 alin. (1) pct. 3 din prezenta hotărâre. 

Art. 6:  În urma aplicării prevederilor art. 1, se retrage dreptul de administrare acordat Serviciul Public de Salubrizare – Vulcan de către Consiliul Local al Municipiul Vulcan asupra tuturor bunurilor mobile/imobile
Art.7: La data intrării în vigoare a prezentei hotărâri se abrogă orice alte prevederi contrare din actele administrative adoptate anterior de Consiliul Local al Municipiului Vulcan. 

Art.8: Cu aducerea la îndeplinire a prezentei hotărâri se încredințează: Primarul Municipiului Vulcan, , Șeful Serviciului Public de Salubrizare – Vulcan și compartimentele funcționale din cadrul aparatului de specialitate al Primarului Municipiului Vulcan, conform competențelor acestora. 

Art.9: Prezenta hotărâre se publică pe site-ul Primăriei Municipiului Vulcan și totodată se comunică: 

- Prefectului - Județul Hunedoara; 

- Primarului Municipiului Vulcan; 

- Serviciilor, Compartimentelor din cadrul aparatului de specialitate al Primarului Municipiului Vulcan; 

- Serviciul Public de Salubrizare – Vulcan și se aduce la cunoștinţă publică.

.
                                                                    
Municipiul Vulcan, 03.03.2026
        PREŞEDINTE DE ŞEDINŢĂ:            CONTRASEMNEAZĂ :  SECRETAR    GENERAL                   

       CONSILIER  ANDRAȘ EMIL                                 ROGOBETE MIHAELA
  Această hotărâre  fost adoptată cu   următoarele voturi:

  Total consilieri locali:19

  Prezenți:18
  Pentru  : 10
  Împotrivă:8
  Abțineri:0

